
Тәжірибеден өткен нұсқа

Елбасы Нұрсултан Назарбаевқа мемлекеттік тілді латын қарпіне кешіру жөніндегі жобаны іске асыру үшін құрылған жұмыс тобының мүшелері қоғамдық талқылаулар барысында келіп түскен ұсыныстарды ескере отырып әзірленген қазақ тілінің латын қарпіне негіз-делген бірыңғай стандартының жобасын ұсынды.
Бұл жоба қазақ тіліне барынша ыңғайлы деп айтуға болады. Жаңа әліпби нұсқасы латын графикасының 23 әрпі (А, В, Ә, Е, Ғ,G, H, I, J, K, L, M ,N ,O, P, Q ,R, S, T, U ,V ,Y ,Z.) мен апостроф (дәйек-ше) кемегімен жасалған 9 әріптен (А', G', I, N', О', S', С, U', Ү') құралған  яғни барлығы 32 таңбадан тұрады. Бұл нұсқаның өзіндік пайдалы тұстары бар. Атап айтқанда, қазақ тілінің дыбыстық құрамын толық түрде сақтап, жазбада көрсетуге болады. Қазақ тіліне тән төл дыбыстарымызға бөлек таңба берілген.
Диграфтар  арқылы әліпби құрастыру қоғам мен ғылыми ортада тартысты мәселелер тудырғаны белгілі. Оның басты себептерінің бірі - диграфтар оқу мен жазуда қолайсыздықтар туғызады, яғни қазақ тілі секілді аглюнатитивті тіл үшін мұндай жазу тә-жірибесі аса тиімсіз. Ал диакреттік белгілер (түрлі ноқаттар) арқылы дыбыстарды таңбалау экономикалық, технологиялық тұрғыдан қолайсыз. Компьютердегі уникод жүйесі латынның тек 26 қарпін танитындықтан, қазақ тілінің жаңа әліпбиін құруда диграфтардың көмегімен көрсету тиімсіз. Мәселенің бірден-бір шешімі -апострофтың көмегімен әріп жасау. Біріншіден, мұндай жазу тәжірибесі қазақ тілі үшін бүгін пайда болған жаңалық емес. А.Байтұрсынұлының "Жаңа еміле", "Төте жазуында" қазақ тіліне тән "ә", "ө", "ү", "і" секілді дыбыстарды таңбалауда "жоғарғы һәмзә", яғни дәйекшені пайдаланған. Екіншіден, мундай жазу тәжірибесі өзге халықтарда да кездеседі. 1993 жылы әліпбиін латыншалаған өзбек ағайындар, 1995 жылы ноқатты әліпбиден бас тартып, дәйекшелі графиканы қабылдаған болатын. Бұл үдерісті қарақалпақ тілі де басынан өткерді. Оның себебі, түрлі диакретті таңбалары бар әріптер тиімсіз болды. Бұл мәселені өзбек, қарақалпақ тілші-ғалымдары латын графикасында бар дәйекшенің көмегімен шешкен болатын. Сондықтан тәжірибеден өткен бұл әліпби қолданыста тиімді болады деп ойлаймын.

